# Tanúsítvány igénylés a Humán Vízhasználatok Környezet-egészségügyi Szakrendszeréhez

Amennyiben még nem rendelkezik a felhasználói névvel és jelszóval a <https://www.antsz.hu> oldalon, akkor regisztrálnia kell. A regisztrációhoz a <https://www.antsz.hu/data/cms61973/regisztracio_belfoldi_v3.pdf> segédlet ad támogatást.

Szakrendszernél a **Humán Vízhasználatok Környezet-egészségügyi Szakrendszert** kell kiválasztani, Jogosultságoknál pedig a **Laboratórium *vagy a* Szolgáltatók, üzemeltetők** szerepkört.

Amennyiben rendelkezik a belépett felhasználó kiajánlott web szolgáltatáshoz tartozó jogosultsággal úgy meg fog jelenni az ÁNTSZ portál felületén, baloldalon alul a szakrendszereket is tartalmazó dobozban a *Tanúsítványkezelő* link.



1. ábra Portál oldali tanúsítvány-kezelő menüpont

A Tanúsítványkezelő menüpontra kattintva megjelenik a felhasználóhoz tartozó tanúsítvány lista. (új böngésző ablakban)



*2*. ábra Portál oldali tanúsítványkezelő felület

Az új tanúsítvány létrehozása gombra kattintva letölthető a tanúsítványt.



*3*. ábra – Tanúsítvány-kezelés a portálon belépés után

A jelszó megadása után (*jelszó szabály: kis- és nagybetű, valamint számnak is kell szerepelnie a jelszóban, és minimum 8 karakter hosszúnak kell lenni*) létrehozás gombra kattintva megjelenik az alábbi üzenet, és automatikusan letöltődik a tanúsítvány a felhasználó számítógépére, melynek érvényessége jelenleg fixen 1 év – 2015. február 1. után létrehozott tanúsítványok esetében 2 év.



4. ábra Tanúsítvány letöltése

Ezt követően a Tanúsítványkezelő felületen megjelenik a tanúsítvány, ahonnan bármikor belépés után újra letöltheti azt.



5. ábra Tanúsítvány lista

A hamarosan lejáró tanúsítványokat a tanúsítvány-listázó felületen jelezzük. Ha új szerepkört igényel, amihez web-szolgáltatás jogosultság tartozik, akkor a rendszer azt automatikusan kezelni fogja, **nem kell a felhasználónak új tanúsítványt generálnia**, és letöltenie. Ugyanis a tanúsítvány a partnert azonosítja, ami alapján a tanúsítvánnyal történő behívás pillanatában dől el, hogy mihez van a felhasználónak az adott partnerrel kapcsolatban jogosultsága.

A felhasználónak lehetősége van a tanúsítvány érvénytelenítésére is. Erre jellemzően akkor lehet szükség, ha az illetéktelen kezekbe kerül. Az érvénytelenítésre kattintva az alábbi üzenetet jelenítjük meg.



6. ábra Tanúsítvány érvénytelenítése